आर्थिक हिसाबले हेर्ने हो भने ओलीको यो चीन भ्रमणको मुख्य एजेन्डा ‘कनेक्टिभिटी’ अर्थात रेल, सडक, इन्टरनेट सञ्जाल आदिमा जोड दिइएको देखियो भने अर्कोतिर नेपाल र चीनका प्रधानमन्त्री बीचको १४ बुँदे सहमति हेर्ने हो भने चिनियाँ लगानी, अनुभव र प्रविधि भित्र्याउने प्रशस्त आधार खडा भएका देखिन्छन् । उसै पनि चीन अहिले नेपालको सबैभन्दा ठूलो वैदेशिक लगानीकर्ता हो । यस भ्रमणमा जनाइएको प्रतिबद्धता हेर्दा चिनियाँ लगानी बढ्ने सम्भावना देखिन्छ ।
